Harvardi ülikool

Harvardi Ülikool (inglise keeles Harvard University) on eraõiguslik ülikool, mis asub Cambridge'is Massachusettsi osariigis Ameerika Ühendriikides. Ülikool asutati 1636. aastal. Harvardi Ülikool on Ameerika Ühendriikide vanim kõrgkool. Ülikool on Ivy League'i liige. Harvardi Ülikooli raamatukogus on rohkem kui 15 miljonit köidet, mis on Ameerika Ühendriikide suurim akadeemiline raamatukogu. Lisaks on ülikoolis ka kunsti-, ajaloo-, bioloogia- ja muid muuseume. Harvardi Ülikool on rahvusvaheliste ülikoolide pingeridades olnud sageli esikohal. Asutus on kasumitaotluseta organisatsioonide hulgas (kui välja jätta Bill & Melinda Gates Foundation) suurima rahalise eelarvega ülikool. Harvard Ülikool on Nobeli auhinnale esitanud 75 inimest ja alates 1974. aastast on selle saanud 19 vilistlast. Pulitzeri preemia on saanud 15 Harvardi Ülikooli üliõpilast. Kuigi Harvardi Ülikooli on kritiseeritud kui elitaristlikku ja "progressiivsete intellektuaalide vaenulikku", on seal õppinud nii tuntud konservatiive kui ka liberaale. Harvardi Ülikooli ärikooli on lõpetanud vabariiklaste president George W. Bush. Harvardi Ülikooli Kolledži lõpetasid demokraatide president John F. Kennedy ja asepresident Al Gore. Harvardi Ülikoolis on tänapäeval üheksa teaduskonda: Faculty of Arts and Sciences ja selle allteaduskond School of Engineering and Applied Sciences, mis teenindavad: Harvard College, ülikooli 1. astme kõrgharidusasutus (1636) Graduate School of Arts and Sciences (asutatud 1872) Harvard Division of Continuing Education, sisse arvatud Harvard Extension School (1909) ja Harvard Summer School (1871) Meditsiiniteaduskond, millesse on arvatud Meditsiinikool (1782) ja Harvard School of Dental Medicine (1867). Harvard Divinity School (1816) Harvard Law School (1817) Harvard Business School (1908) Graduate School of Design (1914) Graduate School of Education (1920) School of Public Health (1922) John F. Kennedy School of Government (1936) 1999. aastal reorganiseeriti endine Radcliffe College Radcliffe Institute for Advanced Studyks. Harvardi Ülikool korraldab kõigile soovijatele ka vaba juurdepääsuga e-kursuseid (MOOC). E-kursuste valimisel saab lähtuda teaduskonnast, teemadest, alustamiskuupäevadest, kestusest, raskusastmetest, õppevormitest. E-kursused võivad olla tasuta. Veritas pole juhtlause tavapärases mõttes, vaid kasutusel kooli vapil. Tegelikult on moto hoopis Christo et Ecclesiae ('kristusele ja kirikule'), mis on ülikooli deviis, kuid tänapäeval seda enam ei kasutata. Josiah Quincy (1860). History of Harvard University, Crosby, Nichols, Lee and Co. lk 586 ja Cambridge Birthday, Time Magazine, 28. september 1936 ja Marvin Hightower: Harvard Gazette: This Month in Harvard History Harvard University, 2003-09-02 U.S. and Canadian Institutions Listed by Fiscal Year 2012 Endowment Market Value. National Association of College and University Business Officers and Commonfund Institute. Vaadatud 29.10.2012. Vaata: FAQ on the Harvard-Google partnership. QS rankings Academic Ranking of World Universities The Top 100 Global Universities - 2006 "Professional Ranking of World Universities". Originaali arhiivikoopia seisuga 22. jaanuar 2009. Vaadatud 29. oktoobril 2008. "Performance Ranking of Scientific Papers for World Universities". Originaali arhiivikoopia seisuga 4. juuli 2015. Vaadatud 9. novembril 2013.  Harvardi ülikool – pildid, videod ja helifailid Wikimedia Commonsis Harvardi Ülikooli koduleht Harvardi Ülikooli e-kursused (ülikooli koduleht) Harvardi Ülikooli MOOC (edX koduleht)